Pakuotės lapelis: informacija vartotojui

Spascupreel S žvakutės
Homeopatinis vaistinis preparatas


Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti.
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės 
    į gydytoją arba vaistininką. Žr. 4 skyrių.
· Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.


 Apie ką rašoma šiame lapelyje?

1.	Kas yra Spascupreel S ir kam jis vartojamas
2.	Kas žinotina prieš vartojant Spascupreel S 
3.	Kaip vartoti Spascupreel S     
4.	Galimas šalutinis poveikis
5.	Kaip laikyti Spascupreel S 
6.       Pakuotės turinys ir kita informacija


1.	 Kas yra Spascupreel S ir kam jis vartojamas

Spascupreel S yra homeopatinis vaistinis preparatas. Jo vartojama lengvinti negalavimus, kuriuos sukėlė virškinimo organų (skrandžio, žarnyno, tulžies pūslės) sukelti spazmai. 

Indikacijos pagrįstos tik homeopatijos principais.

Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.


2.	 Kas žinotina prieš vartojant Spascupreel S

Spascupreel S vartoti negalima
Jeigu yra alergija veikliosioms medžiagoms, pvz., vaistinei ramunei, ar kitiems graižažiedžių (astrinių) šeimos augalams arba bet kuriai pagalbinei šio vaisto medžiagai (jos išvardytos 6 skyriuje).

Kiti vaistai ir Spascupreel S
Sąveika su kitais vaistais nežinoma.
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Vairavimas ir mechanizmų valdymas
Spascupreel S gebėjimo vairuoti ir valdyti mechanizmus neveikia.



3.	 Kaip vartoti Spascupreel S

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. 

Rekomenduojama dozė

Suaugusiems žmonėms, 12 metų ir vyresniems vaikams: kišti po 1 žvakutę 2–3 kartus per dieną. Prasidėjus stipriam skausmui, po 1 žvakutę kas valandą iki 12 kartų per dieną, po to gydymą tęsti įprastine doze. 

6–11 metų vaikams: kišti po 1 žvakutę 2–3 kartus per dieną. Prasidėjus stipriam skausmui,                 po 1 žvakutę kas 2 valandas iki 8 kartų per dieną, po to gydyti įprastine doze. 

2–5 metų vaikams: kišti po 1 žvakutę 2–3 kartus per dieną. Prasidėjus stipriam skausmui,                   po 1 žvakutę kas 2 valandas iki 6 kartų per dieną, po to gydymą tęsti įprastine doze. 

Jaunesniems kaip 2 metų vaikams: kišti po 1 žvakutę 2–3 kartus per dieną. Prasidėjus stipriam skausmui, po 1 žvakutę kas 2 valandas iki 4 kartų per dieną, po to gydyti įprastine doze. 

Mažesniems kaip 6 mėnesių kūdikiams: tik po pusę žvakutės 2 kartus per dieną.

Vartojimo metodas
Vartoti į tiesiąją žarną.		

Ką daryti pavartojus per didelę Spascupreel S dozę?
Pranešimų apie perdozavimą negauta.

Pamiršus pavartoti Spascupreel S 
Negalima vartoti dvigubos dozės norint kompensuoti praleistą dozę.

Nustojus vartoti Spascupreel S         
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

   
4.	 Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Labai retais atvejais (mažiau negu 1 iš 10 000 pacientų) gali pasireikšti alerginės odos reakcijos.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba 
vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73 568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, 
LT-09120 Vilnius), nemokamu fakso numeriu 8 800 20 131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	 Kaip laikyti Spascupreel S

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir dvisluoksnės juostelės po „Tinka iki“ nurodytam tinkamumo laikui pasibaigus,  šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 25 C temperatūroje. 

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	 Pakuotės turinys ir kita informacija

Spascupreel S sudėtis	   
-    Vienoje žvakutėje yra veikliųjų medžiagų: Citrullus colocynthis D3 1,1 mg, Ammonium      bromatum D3 1,1 mg, Atropinum sulfuricum D5 1,1 mg, Veratrum album D5 1,1 mg, Magnesium  
phosphoricum D6 1,1 mg, Gelsemium sempervirens D5 1,1 mg, Passiflora incarnata D1 0,55 mg,  
Matricaria recutita D2 0,55 mg, Cuprum sulfuricum D5 0,55 mg, Amanita muscaria D3 0,55 mg, Aconitum napellus D5 2,2 mg.  
·   Pagalbinė medžiaga yra kietieji riebalai. 
[bookmark: aghv2]
Spascupreel S išvaizda ir kiekis pakuotėje
Spascupreel S žvakutės yra nuo baltos iki geltonai baltos spalvos, torpedos formos, lygiu paviršiumi. Pavieniais atvejais laikant gali atsirasti riebalinių apnašų.
Pakuotėje yra dvylika žvakučių.  

Registruotojas ir gamintojas
Biologische Heilmittel Heel GmbH			
Dr.-Reckeweg-Straße 2-4					
76532 Baden-Baden					
Vokietija
Tel.   +49 7221 501 00
Faksas +49 7221 501 485
El. paštas  info@heel.de

Jeigu apie šį vaistą norite sužinoti daugiau, kreipkitės į vietinį registruotojo atstovą.

	UAB „Farmahelis”
Partizanų g. 198-5
LT-50324 Kaunas


Tel., faks.  + 370 37 452 559                     
El. paštas  info@heel.lt

Šis pakuotės lapelis paskutinį kartą peržiūrėtas 2016-08-30

